b"\n_START_ARTICLE_\nSt\xc3\xa9phane Dalmat\n_START_SECTION_\nTraject\xc3\xb2ria\n_START_PARAGRAPH_\nInicia la seua carrera professional al Ch\xc3\xa2teauroux, d'on passa al RC Lens el 1998 per 3.800.000 euros. L'any seg\xc3\xbcent recala a l'Olympique de Marsella i el 2000, al Paris Saint-Germain._NEWLINE_Al mercat d'hivern de la temporada 00/01 marxa a l'Inter de Mil\xc3\xa0, on en dues temporades i mitja no va poder assolir la titularitat. La temporada 03/04 va ser cedit al Tottenham Hotspur FC, on va estar afectat per les lesions. L'estiu del 2004 torna a estar cedit, ara al Toulouse FC. Al mes d'octubre, en un amist\xc3\xb3s contra el Nantes, pateix una nova lesi\xc3\xb3, una fractura \xc3\xb2ssia._NEWLINE_El juliol del 2005 fitxa pel Racing de Santander, junt al seu germ\xc3\xa0 Wilfried. Tan sols hi juga 13 partits a la primera divisi\xc3\xb3 espanyola. La temporada 06/07, hi retorna al seu pa\xc3\xads per jugar amb el Bordeus. A l'any seg\xc3\xbcent, s'incorpora al Sochaux."